Црква „Рождество на Пресвета Богородица“ - Бач

Рождество на Пресвета Богородица – главна селска црква во селото Бач.

 Местоположба 
Црквата се наоѓа во средишниот дел на селото.

 Историја 
Црквата е изградена во XIX век, а била обновена од егзархистите и осветена на 21 септември 1912 година, односно на празникот Рождество на Пресвета Богородица којшто е и селска слава. Во текот на Првата светска војна, црквата била разрушена, а повторно била обновена во 1921 година.„Цркви“. Visit Pelagonia.

 Архитектура
Градбата на црквата е еднокорабна со правоаголна основа и полукружна апсида на источната страна. Главниот влез се наоѓа на западната страна до којашто е доградена отворена припрата, а над неа се издига и камбанаријата којашто е прилепена до објектот на храмот. Црквата има и спореден влез на јужната страна до којшто е доградена мала камена припрата над чијшто влез има фреска на којашто е претставена Богородица со Исус. Храмот има женски оддел којшто е во облик на балкон.

Познато е дека црквата била зографисана во 1886 година од страна на Коста Анастасов од Крушево, а за тоа сведочи и натписот на црковнословенски којшто гласи:

Внатрешноста денес е без фрески, но со икони на апостоли и светци. Во главниот дел на црквата висат метални кандилници и лустери коишто потекнуваат пред обновувањето.

Дворот на црквата е ограден со метална ограда и во него има помошен објект, базен за верски обреди и гробови на српски војници.

 Галерија 

 Поврзано 
 Бач
 Преспанско-пелагониска епархија
 Битолско архијерејско намесништво
 Краварско-бачка парохија

 Наводи 

 Надворешни врски 


Категорија:Бач
Бач